ddrg/super_eurlex huggingface dataset:
(10)

V záujme jasnosti a právnej istoty by sa mal v jednom akte uverejniť úplný zoznam odkazov na technické normy, vypracované na podporu smernice 97/67/ES. Iné odkazy na technické normy uverejnené v oznámení Komisie 2015/C 159/01 by sa takisto mali zahrnúť do tohto rozhodnutia. Preto je vhodné uvedené oznámenie zrušiť,
(3)

Právne predpisy Únie a Kapverd sa od 1. decembra 2014 vyvíjali a to revíziou vízového kódexu na základe nariadenia Európskeho parlamentu a Rady (EÚ) 2019/1155 (2) a rozhodnutím Kapverd oslobodiť občanov Únie od vízovej povinnosti pri pobyte do 30 dní. Vzhľadom na uvedené zmeny a so zreteľom na posúdenie vykonané spoločným výborom zriadeným podľa článku 10 dohody z roku 2014 a povereným monitorovaním vykonávania dohody z roku 2014 by sa mali niektoré ustanovenia, ktorými sa zjednodušuje udeľovanie víz kapverdským občanom a recipročne aj občanom Únie na plánovaný pobyt v trvaní najviac 90 dní v rámci akéhokoľvek 180-dňového obdobia, upraviť a doplniť pozmeňujúcou dohodou.
(15)

Niektoré z 23 výziev na prijatie opatrení, najmä opatrení uvedených v bodoch 4, 7, 12, 13, 17, 18 a 23, nevyzývajú Komisiu, aby prijala návrh právneho aktu Únie, ale javia sa ako pomocné alebo prípravné k tým, v rámci ktorých sa požaduje predloženie návrhov právnych aktov. Keďže od Komisie sa v súvislosti so žiadnym z uvedených opatrení nevyžaduje, aby predložila návrh právneho aktu Únie, tieto opatrenia nespĺňajú podmienku stanovenú v článku 6 ods. 3 písm. c) nariadenia (EÚ) 2019/788 na to, aby boli zaregistrované ako súčasť predmetu iniciatívy. Tieto opatrenia preto nepatria do rozsahu pôsobnosti tohto rozhodnutia. Ak však Komisia považuje za vhodné prijať návrh právneho aktu v oblastiach, na ktoré sa vzťahuje rozsah pôsobnosti iniciatívy, mohla by zvážiť, že vo svojom návrhu zohľadní aj niektoré z týchto prvkov.
(3)

Právne predpisy Únie a Kapverd sa od 1. decembra 2014 vyvíjali a to revíziou vízového kódexu na základe nariadenia Európskeho parlamentu a Rady (EÚ) 2019/1155 (3) a rozhodnutím Kapverd oslobodiť občanov Únie od vízovej povinnosti pri pobyte do 30 dní. Vzhľadom na uvedené zmeny a so zreteľom na posúdenie vykonané spoločným výborom zriadeným podľa článku 10 dohody z roku 2014 a povereným monitorovaním vykonávania dohody z roku 2014 by sa mali niektoré ustanovenia, ktorými sa zjednodušuje udeľovanie víz kapverdským občanom a recipročne aj občanom Únie na plánovaný pobyt v trvaní najviac 90 dní v rámci akéhokoľvek 180-dňového obdobia, upraviť a doplniť pozmeňujúcou dohodou.
(2)

Vzorec a metóda, ktoré ECB používa na výpočet výšky sankcií za úplné alebo čiastočné nedodržanie požiadavky udržiavať povinné minimálne rezervy, sú uvedené v oznámení Európskej centrálnej banky o ukladaní sankcií za porušenie povinnosti udržiavať povinné minimálne rezervy („Notice of the European Central Bank on the imposition of sanctions for breaches of the obligation to hold minimum reserves“) (4). V záujme zabezpečenia právnej istoty a s cieľom zabrániť ďalšej fragmentácii právneho rámca týkajúceho sa ukladania sankcií v rôznych oblastiach právomoci ECB je vhodné, aby sa uvedené oznámenie zrušilo a aby sa jeho relevantný obsah presunul do nového rozhodnutia.
(7)

Pripravované akty sa týkajú ochrany životného prostredia, ktorá podľa článku 4 ods. 2 písm. e) ZFEÚ patrí do spoločnej právomoci Únie a jej členských štátov. Pripravované akty nepatria do oblasti, ktorá by bola vo veľkej miere upravená pravidlami Únie týkajúcimi sa tejto ochrany. Únia nemá v úmysle využiť možnosť vykonávať svoju vonkajšiu právomoc v oblastiach, na ktoré sa vzťahujú tieto akty, v súvislosti s ktorými ešte nevykonala svoju právomoc na vnútornej úrovni.
(5)

Dňa 28. júla 2021 sa Komisia z vlastného podnetu rozhodla požiadať zainteresované strany v Únii, aby do 12. augusta 2021 predložili pripomienky k možnosti pozastaviť konečné opatrenia vo vhodnom čase. Výrobcovia z Únie zaradení do vzorky a ich združenie boli takisto požiadaní, aby poskytli informácie o určitých ukazovateľoch ujmy po období prešetrovania. Pripomienky doručili traja výrobcovia z Únie zaradení do vzorky, združenie EA, 12 používateľov a ich združenie a piati dovozcovia a ich združenie. Výrobcovia z Únie zaradení do vzorky a združenie European Aluminium (ďalej len „združenie EA“) poskytli aj požadované informácie týkajúce sa určitých ukazovateľov. Po uplynutí lehoty na predloženie pripomienok zaslalo združenie EA 20. augusta 2021 Komisii aj list, v ktorom vyjadrilo nesúhlas s možným pozastavením opatrení. Združenie Euranimi a spoločnosť Airoldi sa k listu združenia EA vyjadrili.
(7)

Opatreniami stanovenými v tomto rozhodnutí by nemali byť dotknuté záväzky členských štátov podľa medzinárodného práva ako hostiteľských krajín medzinárodných medzivládnych organizácií alebo medzinárodných konferencií zvolaných medzinárodnými medzivládnymi organizáciami, ktoré sú usadené v členských štátoch. Dočasné pozastavenie by sa preto nemalo vzťahovať na štátnych príslušníkov Gambie žiadajúcich o vízum, pokiaľ je to potrebné na to, aby si členské štáty plnili svoje záväzky ako hostiteľské krajiny takýchto organizácií alebo konferencií.
(9)

Vzhľadom na rozsah pôsobnosti a novosť osobitného opatrenia je dôležité zhodnotiť jeho vplyv. Ak chce preto Nemecko predĺžiť platnosť osobitného opatrenia po roku 2024, malo by Komisii predložiť správu zahŕňajúcu preskúmanie tohto osobitného opatrenia spolu so žiadosťou o predĺženie platnosti najneskôr do 31. marca 2024. Táto správa by mala obsahovať posúdenie vplyvu osobitného opatrenia na boj proti podvodom v oblasti DPH a počet obchodníkov a transakcií dotknutých osobitným opatrením.
(4)

Komisia požadované opatrenie preskúmala a nezistila, že by narúšalo hospodársku súťaž alebo bránilo riadnemu fungovaniu vnútorného trhu, a opatrenie nemožno pokladať za nezlučiteľné s politikou Únie v oblasti životného prostredia, energetiky a dopravy. Znížené sadzby dane by v prípade plynového oleja aj elektriny zostali rovnaké alebo vyššie ako minimálne úrovne zdanenia stanovené v smernici 2003/96/ES a čiastočne by kompenzovali zvýšené náklady na energiu, ktoré vznikajú v obci Campione d’Italia. Táto daňová úľava nie je kumulatívna so žiadnym iným druhom daňových úľav.
(5)

Pravidelné a plné zapojenie Rady a jej prípravných orgánov do procesu každoročných konzultácií so Spojeným kráľovstvom o stanovení rybolovných možností pre predmetné populácie by sa malo zabezpečiť vďaka rozsiahlej koordinácii a spolupráci medzi Radou a Komisiou v súlade so zásadou lojálnej spolupráce medzi inštitúciami Únie zakotvenou v článku 13 ods. 2 Zmluvy o Európskej únii (Zmluva o EÚ).
(8)

Hlavy štátov alebo predsedovia vlád uznali 8. mája 2021 na sociálnom samite v Porte Európsky pilier sociálnych práv za základný prvok obnovy a poukázali na to, že jeho vykonávaním sa posilní úsilie Únie o digitálnu, zelenú a spravodlivú transformáciu a prispeje sa k dosiahnutiu vzostupnej sociálnej a hospodárskej konvergencie a k riešeniu demografických výziev. Zdôraznili, že sociálny rozmer, sociálny dialóg a aktívne zapojenie sociálnych partnerov sú základom vysoko konkurencieschopného sociálneho trhového hospodárstva. Uviedli, že akčný plán poskytuje užitočné usmernenia na vykonávanie Európskeho piliera sociálnych práv, a to aj v oblasti zamestnanosti, zručností, zdravia a sociálnej ochrany. Uvítali nové hlavné ciele Únie do roku 2030 v oblasti zamestnanosti (78 % obyvateľstva vo veku 20 – 64 rokov by malo byť zamestnaných), zručností (60 % všetkých dospelých by sa malo každý rok zúčastňovať na odbornej príprave) a znižovania chudoby (zníženie o najmenej 15 miliónov ľudí vrátane piatich miliónov detí), ako aj revidovaný sociálny prehľad s cieľom monitorovať pokrok pri vykonávaní zásad Európskeho piliera sociálnych práv ako súčasti rámca koordinácie politík v kontexte európskeho semestra. Okrem toho poznamenali, že vzhľadom na to, ako sa Európa postupne zotavuje z pandémie spôsobenej ochorením COVID-19, bude potrebné preorientovať naše priority z ochrany pracovných miest na ich vytváranie a na zlepšovanie ich kvality, a zdôraznili, že uplatňovanie zásad Európskeho piliera sociálnych práv bude mať zásadný význam pre to, aby sa v rámci inkluzívnej obnovy zabezpečilo zvyšovanie počtu a kvality pracovných miest pre všetkých. Zdôraznili svoj záväzok presadzovať jednotu a solidaritu, čo znamená aj zabezpečenie rovnakých príležitostí pre všetkých a to, aby sa na nikoho nezabudlo. Potvrdili svoje odhodlanie, ktoré sa stanovuje v strategickom programe Európskej Rady na roky 2019 – 2024, pokračovať v prehlbovaní vykonávania Európskeho piliera sociálnych práv na úrovni Únie a na vnútroštátnej úrovni s náležitým ohľadom na príslušné právomoci a zásady subsidiarity a proporcionality. Členské štáty napokon zdôraznili, že je dôležité pozorne sledovať – a to aj na najvyššej úrovni – pokrok dosiahnutý pri vykonávaní Európskeho piliera sociálnych práv a plnení hlavných cieľov Únie do roku 2030.
(4)

V niektorých prípadoch je účasť osôb s nedostatkom príležitostí na programe menej pravdepodobná z finančných dôvodov, či už pre ich vlastnú ekonomickú situáciu, alebo pre vyššie náklady na účasť vyplývajúce z ich osobitnej situácie, ako je to často u osôb so zdravotným postihnutím. V takýchto prípadoch by ich účasti pomohla cielená finančná podpora.
a)

za členov: — pán Guido CASTELLI, Assessore della Regione Marche (regionálny minister regiónu Marche), na zvyšný čas súčasného funkčného obdobia, ktoré trvá do 25. januára 2025, — pán Michele EMILIANO, Presidente della Regione Puglia (predseda regiónu Apúlia), na zvyšný čas súčasného funkčného obdobia, ktoré trvá do 25. januára 2025, — pán Eugenio GIANI, Presidente della Regione Toscana (predseda regiónu Toskánsko), na zvyšný čas súčasného funkčného obdobia, ktoré trvá do 25. januára 2025, — pán Arno KOMPATSCHER, Consigliere della Provincia autonoma di Bolzano – Presidente della Regione Trentino Alto-Adige e della Provincia autonoma di Bolzano (člen rady autonómnej provincie Bolzano – predsedu regiónu Trentino Alto-Adige Region a autonómnej provincie Bolzano) (zmena mandátu), do 31. októbra 2023, — pani Donatella TESEIOVÁ, Presidente della Regione Umbria (predsedníčka regiónu Umbria), do 31. októbra 2024, — pán Nicola ZINGARETTI, Presidente della Regione Lazio (predseda regiónu Lazio), do 31. marca 2023 a
(6)

Skupina by sa mala skladať zo zástupcov členských štátov, krajín mimo EÚ, ktorých potravinový dodávateľský reťazec je pevne prepojený s potravinovým systémom Únie, a organizácií zainteresovaných strán. Predsedať by jej mal zástupca Komisie. Na účely koordinácie by sa malo vytvoriť jednotné kontaktné miesto v každom členskom štáte a každej dotknutej krajine mimo EÚ.
(2)

Komisia 10. augusta 2021 v súlade s článkom 6 ods. 4 nariadenia (EÚ) 2019/788 informovala skupinu organizátorov o svojom posúdení, v ktorom dospela k záveru, že požiadavky na registráciu stanovené v článku 6 ods. 3 písm. a), d) a e) uvedeného nariadenia boli splnené a že požiadavka stanovená v článku 6 ods. 3 písm. b) sa neuplatňuje. Komisia však takisto uviedla, že znenie iniciatívy, ako sa uvádza v žiadosti z 11. júla 2021, jej neumožňuje dospieť k záveru, že táto iniciatíva splnila v celom rozsahu požiadavku podľa článku 6 ods. 3 písm. c). Komisia bola vyzvaná, aby „vyhlásila environmentálnu krízu a popritom nabádala jednotlivcov, aby vystúpili zo svojej komfortnej zóny a tlačili na politické zmeny s cieľom prispôsobiť jednotlivé oblasti politiky environmentálnym a sociálnym faktorom holistickejším spôsobom“, avšak v iniciatíve sa neuvádza, aké právne akty Únie má Komisia navrhnúť. Komisia vyzvala organizátorov, aby upravili svoju iniciatívu a uviedli v nej, aký právny akt Únie by mala Komisia navrhnúť, ako aj to, čo by malo byť obsahom takéhoto právneho aktu, príp. aktov.
(6)

Platforma pre oblasť zdravotného postihnutia by mala byť zložená zo zástupcov na vysokej úrovni zo zriadených kontaktných miest v rámci vnútroštátnych správnych orgánov pre záležitosti týkajúce sa vykonávania dohovoru. Na práci platformy pre oblasť zdravotného postihnutia by sa mali zúčastňovať aj experti z organizácií občianskej spoločnosti na úrovni EÚ zastupujúcich osoby so zdravotným postihnutím, iných príslušných organizácií občianskej spoločnosti, ako aj experti zastupujúci poskytovateľov služieb pre osoby so zdravotným postihnutím.
(10)

Vedomostná sieť a jej činnosti by mali byť štruktúrované do dvoch hlavných pilierov, a to do piliera pre rozvoj kapacít a piliera pre vedu, ktoré by mali poskytovať rámec pre kľúčové činnosti vedomostnej siete a podporovať výmeny založené na sieťach v rámci svojho rozsahu pôsobnosti. Cieľom piliera pre rozvoj kapacít by malo byť spájať, podporovať a posilňovať iniciatívy na rozvoj kapacít, ktoré sú relevantné pre zainteresované strany v oblasti civilnej ochrany a zvládania katastrof, s osobitným zameraním na mechanizmus Únie. Cieľom piliera pre vedu by malo byť spájať akademickú obec, odborníkov z praxe a subjekty prijímajúce rozhodnutia v rámci multidisciplinárnej, medziodvetvovej a cezhraničnej spolupráce s cieľom účinnejšie uplatňovať vedecké poznatky pri riadení rizika katastrof, a najmä pri činnostiach v oblasti prevencie a pripravenosti.
(134)

Aj v roku 2011 sa preto dalo očakávať, že NCHZ by vznikli ďalšie záväzky v oblasti znečisťovania ovzdušia (za rok 2010), a to dokonca aj vtedy, keby sa veritelia v roku 2011 rozhodli pre likvidáciu. Ďalej, vzhľadom na to, že ani v prípade scenára likvidácie by sa nemohla výroba okamžite zastaviť, NCHZ by naďalej spôsobovali znečistenie, a to aj vtedy, keby sa bol podporil scenár likvidácie, a takisto by museli platiť emisné poplatky aj v roku 2012. Vzhľadom na existenciu významných pohľadávok, ktoré vznikli pred vyhlásením konkurzu, bolo obozretné, aby Environmentálny fond hlasoval za ďalšiu prevádzku svojho dlžníka.
(3)

Táto dohoda by sa mala podpísať a predbežne vykonávať a to do ukončenia postupov potrebných na nadobudnutie jej platnosti, aby sa výhody, ktoré z nej vyplývajú, mohli využívať čo najskôr.
(200)

Cieľom pomoci udelenej v rámci opatrenia 5 bolo zabezpečiť, aby sa spoločnosť PR mohla pri vykonávaní svojej činnosti spoľahnúť na kvalifikovaných a vyškolených zamestnancov. Vzhľadom na finančné ťažkosti spoločnosti PR sa zdá prijateľné, že bez opatrenia 5 by spoločnosť PR nemohla primeraným spôsobom vyškoliť a prijímať zamestnancov, a preto by nemohla vykonávať svoje činnosti. Ak by vlaky nemohli byť prevádzkované z bezpečnostných dôvodov, viedlo by to k výraznému prerušeniu v rámci regionálnych služieb železničnej osobnej dopravy. Pomocou poskytnutou v rámci opatrenia 5 sa preto zabezpečilo, že spoločnosť PR naďalej poskytovala regionálne služby železničnej osobnej dopravy. Opatrenie 5 rovnakým spôsobom ako jeden zásah prispieva k rozvoju regionálnych služieb železničnej osobnej dopravy v Poľsku tým, že spoločnosti PR umožňuje pokračovať v poskytovaní jej služieb. Zároveň sa ním rieši nerovnosť medzi regiónmi, ktoré by sa pravdepodobne rozšírili v prípade, ak by spoločnosť PR nebola schopná poskytovať regionálne služby železničnej osobnej dopravy (pozri odôvodnenie 152).
(2)

Nariadením (EÚ) 2021/953 sa umožňuje uznávanie potvrdení súvisiacich s ochorením COVID-19 vydávaných tretími krajinami občanom Únie a ich rodinným príslušníkom, ak Komisia dospeje k záveru, že uvedené potvrdenia súvisiace s ochorením COVID-19 sa vydávajú v súlade s normami, ktoré sa majú považovať za rovnocenné s normami stanovenými podľa uvedeného nariadenia. Okrem toho majú členské štáty v súlade s nariadením Európskeho parlamentu a Rady (EÚ) 2021/954 (2) uplatňovať pravidlá stanovené v nariadení (EÚ) 2021/953 na štátnych príslušníkov tretích krajín, ktorí nepatria do rozsahu pôsobnosti uvedeného nariadenia, ale ktorí sa oprávnene zdržiavajú alebo majú oprávnený pobyt na ich území a ktorí sú oprávnení cestovať do iných členských štátov v súlade s právom Únie. Preto by sa mali akékoľvek zistenia o rovnocennosti stanovené v tomto rozhodnutí uplatňovať na potvrdenia o očkovaní proti ochoreniu COVID-19, o vykonaní testu a prekonaní tohto ochorenia, ktoré Arménska republika vydáva občanom Únie a ich rodinným príslušníkom. Podobne by sa na základe nariadenia (EÚ) 2021/954 mali takéto zistenia o rovnocennosti vzťahovať aj na potvrdenia o očkovaní proti ochoreniu COVID-19, o vykonaní testu a prekonaní tohto ochorenia, ktoré Arménska republika vydáva štátnym príslušníkom tretích krajín, ktorí sa oprávnene zdržiavajú alebo majú oprávnený pobyt na území členských štátov, za podmienok stanovených v uvedenom nariadení.
(2)

Nariadením (EÚ) 2021/953 sa umožňuje uznávanie potvrdení súvisiacich s ochorením COVID-19 vydávaných tretími krajinami občanom Únie a ich rodinným príslušníkom, ak Komisia dospeje k záveru, že uvedené potvrdenia súvisiace s ochorením COVID-19 sa vydávajú v súlade s normami, ktoré sa majú považovať za rovnocenné s normami stanovenými podľa uvedeného nariadenia. Okrem toho majú členské štáty v súlade s nariadením Európskeho parlamentu a Rady (EÚ) 2021/954 (2) uplatňovať pravidlá stanovené v nariadení (EÚ) 2021/953 na štátnych príslušníkov tretích krajín, ktorí nepatria do rozsahu pôsobnosti uvedeného nariadenia, ale ktorí sa oprávnene zdržiavajú alebo majú oprávnený pobyt na ich území a ktorí sú oprávnení cestovať do iných členských štátov v súlade s právom Únie. Preto by sa mali akékoľvek zistenia o rovnocennosti stanovené v tomto rozhodnutí uplatňovať na potvrdenia o očkovaní proti ochoreniu COVID-19, o vykonaní testu a prekonaní tohto ochorenia, ktoré Spojené kráľovstvo Veľkej Británie a Severného Írska vydáva občanom Únie a ich rodinným príslušníkom. Podobne by sa na základe nariadenia (EÚ) 2021/954 mali takéto zistenia o rovnocennosti vzťahovať aj na potvrdenia o očkovaní proti ochoreniu COVID-19, o vykonaní testu a prekonaní tohto ochorenia, ktoré Spojené kráľovstvo Veľkej Británie a Severného Írska vydáva štátnym príslušníkom tretích krajín, ktorí sa oprávnene zdržiavajú alebo majú oprávnený pobyt na území členských štátov, za podmienok stanovených v uvedenom nariadení.
(4)

Z toho vyplýva, že názov, ktorý by bol v rozpore s ochranou poskytnutou nariadením (EÚ) č. 1151/2012, by sa nemohol používať v obchodovaní, a teda by nemohol byť zapísaný do registra podľa tohto nariadenia.
(2)

Nariadením (EÚ) 2021/953 sa umožňuje uznávanie potvrdení súvisiacich s ochorením COVID-19 vydávaných tretími krajinami občanom Únie a ich rodinným príslušníkom, ak Komisia dospeje k záveru, že uvedené potvrdenia súvisiace s ochorením COVID-19 sa vydávajú v súlade s normami, ktoré sa majú považovať za rovnocenné s normami stanovenými podľa uvedeného nariadenia. Okrem toho majú členské štáty v súlade s nariadením Európskeho parlamentu a Rady (EÚ) 2021/954 (2) uplatňovať pravidlá stanovené v nariadení (EÚ) 2021/953 na štátnych príslušníkov tretích krajín, ktorí nepatria do rozsahu pôsobnosti uvedeného nariadenia, ale ktorí sa oprávnene zdržiavajú alebo majú oprávnený pobyt na ich území a ktorí sú oprávnení cestovať do iných členských štátov v súlade s právom Únie. Preto by sa mali akékoľvek zistenia o rovnocennosti stanovené v tomto rozhodnutí uplatňovať na potvrdenia o očkovaní proti ochoreniu COVID-19 a vykonaní testu, ktoré Singapurská republika vydáva občanom Únie a ich rodinným príslušníkom. Podobne by sa na základe nariadenia (EÚ) 2021/954 mali takéto zistenia o rovnocennosti vzťahovať aj na potvrdenia o očkovaní proti ochoreniu COVID-19 a vykonaní testu, ktoré Singapurská republika vydáva štátnym príslušníkom tretích krajín, ktorí sa oprávnene zdržiavajú alebo majú oprávnený pobyt na území členských štátov, za podmienok stanovených v uvedenom nariadení.
(2)

Nariadením (EÚ) 2021/953 sa umožňuje uznávanie potvrdení súvisiacich s ochorením COVID-19 vydávaných tretími krajinami občanom Únie a ich rodinným príslušníkom, ak Komisia dospeje k záveru, že uvedené potvrdenia súvisiace s ochorením COVID-19 sa vydávajú v súlade s normami, ktoré sa majú považovať za rovnocenné s normami stanovenými podľa uvedeného nariadenia. Okrem toho majú členské štáty v súlade s nariadením Európskeho parlamentu a Rady (EÚ) 2021/954 (2) uplatňovať pravidlá stanovené v nariadení (EÚ) 2021/953 na štátnych príslušníkov tretích krajín, ktorí nepatria do rozsahu pôsobnosti uvedeného nariadenia, ale ktorí sa oprávnene zdržiavajú alebo majú oprávnený pobyt na ich území a ktorí sú oprávnení cestovať do iných členských štátov v súlade s právom Únie. Preto by sa mali akékoľvek zistenia o rovnocennosti stanovené v tomto rozhodnutí uplatňovať na potvrdenia o očkovaní proti ochoreniu COVID-19 a vykonaní testu, ktoré Togská republika vydáva občanom Únie a ich rodinným príslušníkom. Podobne by sa na základe nariadenia (EÚ) 2021/954 mali takéto zistenia o rovnocennosti vzťahovať aj na potvrdenia o očkovaní proti ochoreniu COVID-19 a vykonaní testu, ktoré Togská republika vydáva štátnym príslušníkom tretích krajín, ktorí sa oprávnene zdržiavajú alebo majú oprávnený pobyt na území členských štátov, za podmienok stanovených v uvedenom nariadení.
2.

Pri príprave environmentálneho vyhlásenia [článok 4 ods. 1 písm. d) a článok 4 ods. 4]: a) Organizácie by mali zvážiť príslušné sektorové ukazovatele environmentálneho správania uvedené v sektorovom referenčnom dokumente pri výbere ukazovateľov (4), ktoré použijú pri podávaní správ o svojom environmentálnom správaní. Pri výbere súboru ukazovateľov na podávanie správ by mali zohľadniť ukazovatele navrhnuté v príslušnom sektorovom referenčnom dokumente a ich relevantnosť vzhľadom na významné environmentálne aspekty, ktoré organizácia identifikovala vo svojom environmentálnom preskúmaní. Ukazovatele sa musia brať do úvahy len vtedy, keď sú relevantné pre environmentálne aspekty, ktoré sa v environmentálnom preskúmaní považujú za najvýznamnejšie. b) Organizácie by pri predkladaní správ o svojom environmentálnom správaní a o ostatných faktoroch týkajúcich sa ich environmentálneho správania mali v environmentálnom vyhlásení uviesť, akým spôsobom zohľadňujú príslušné najlepšie postupy environmentálneho manažérstva, a ak sú dostupné, aj referenčné kritériá excelentnosti. Mali by opísať, ako sa príslušné najlepšie postupy environmentálneho manažérstva a referenčné kritériá excelentnosti (poukazujúce na úroveň environmentálneho správania, ktorú dosahujú organizácie s najlepšími výsledkami) použili pri určovaní opatrení a krokov, prípadne pri stanovovaní priorít, v záujme (ďalšieho) zlepšovania environmentálneho správania. Zavedenie najlepších postupov environmentálneho manažérstva či splnenie určených referenčných kritérií excelentnosti však nie je povinné, pretože schéma EMAS je dobrovoľná a posúdenie uskutočniteľnosti referenčných kritérií a zavedenia najlepších postupov, pokiaľ ide o náklady a prínosy, ponecháva na samotné organizácie. Podobne ako pri ukazovateľoch environmentálneho správania by organizácia mala posudzovať relevantnosť a uplatniteľnosť najlepších postupov environmentálneho manažérstva a referenčných kritérií excelentnosti podľa významných environmentálnych aspektov, ktoré organizácia identifikovala vo svojom environmentálnom preskúmaní, ako aj podľa technických a finančných aspektov.
(6)

Často je veľmi zložité presne určiť, kedy ide o používanie osobných motorových vozidiel na iné ako podnikateľské účely, a aj v prípadoch, keď to možné je, je postup neraz náročný. Podľa požadovaného povolenia by sa výška DPH na výdavky oprávnené na odpočet v súvislosti s osobnými motorovými vozidlami, ktoré sa nepoužívajú výlučne na podnikateľské účely, mala, až na niekoľko výnimiek, stanoviť ako paušálna percentuálna sadzba. Estónske orgány na základe informácií, ktoré majú v súčasnosti k dispozícii, považujú za opodstatnenú sadzbu vo výške 50 %. Aby sa zabránilo dvojitému zdaneniu, mala by sa zároveň pozastaviť povinnosť účtovať DPH z používania osobných motorových vozidiel na iné ako podnikateľské účely v prípade, že sa na ne vzťahuje obmedzenie. Týmto osobitným opatrením sa odstraňuje potreba viesť záznamy o používaní služobných vozidiel na súkromné účely a zároveň sa ním predchádza daňovým únikom spôsobeným nesprávnym vedením záznamov.